22011A0406(03)



DOBROVOLJAN PARTNERSKI SPORAZUM

između Europske unije i Republike Kongo o provedbi zakona, gospodarenju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)

EUROPSKA UNIJA, dalje u tekstu „Unija”,

i

REPUBLIKA KONGO, dalje u tekstu „Kongo”,

dalje u tekstu pod zajedničkim nazivom „stranke”,

S OBZIROM NA bliski radni odnos između Unije i Konga, posebno u kontekstu Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. (1) i revidiran u Luksemburgu 25. lipnja 2005., dalje u tekstu „Sporazum iz Cotonoua”,

UZIMAJUĆI U OBZIR da je priopćenje Komisije Vijeću i Europskom parlamentu o Akcijskom planu EU-a o provedbi zakona, gospodarenju i trgovini u području šuma (FLEGT) (2) prvi korak prema rješavanju hitnog pitanja nezakonite sječe stabala i s njome povezane trgovine,

POZIVAJUĆI SE na Izjavu ministara iz Yaoundéa od 16. listopada 2003. o provedbi zakona i gospodarenju u području šuma u Africi,

SVJESNE važnosti načela određenih u Konvenciji o biološkoj raznolikosti potpisanoj u Rio de Janeiru u lipnju 1992. i u Deklaraciji iz Rio de Janeira iz 1992. u kontekstu osiguravanja održivoga gospodarenja šumama, a posebno načela 10. koje se odnosi na važnost svijesti javnosti o pitanjima okoliša i sudjelovanja javnosti u njima te načela 22. koje se odnosi na ključnu ulogu autohtonih naroda i zajednica i drugih lokalnih zajednica u gospodarenju okolišem i njegovom razvoju, i u Deklaraciji Ujedinjenih naroda o pravima autohtonih naroda od 13. rujna 2007.,

POZIVAJUĆI SE na Konvenciju o međunarodnoj trgovini ugroženim vrstama divlje faune i flore (CITES), a posebno zahtjev da se dozvole za izvoz koje stranke izdaju u skladu s CITES-om za primjerke vrsta navedenih u prilozima I., II. ili III. odobravaju samo pod određenim uvjetima, uključujući da navedeni primjerci nisu pribavljeni u suprotnosti sa zakonima za zaštitu faune i flore dotične države,

UZIMAJUĆI U OBZIR važnost koju stranke pridaju razvojnim ciljevima dogovorenim na međunarodnoj razini i Milenijskim ciljevima razvoja Ujedinjenih naroda,

UZIMAJUĆI U OBZIR važnost koju stranke pridaju načelima i pravilima kojima su uređeni multilateralni trgovinski sustavi, posebno prava i obveze iz Općeg sporazuma o carinama i trgovini (GATT) iz 1994. i drugih multilateralnih sporazuma o uspostavljanju Svjetske trgovinske organizacije (WTO) te potrebi za njihovom transparentnom i nediskriminirajućom primjenom,

POZIVAJUĆI SE na Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (3),

UZIMAJUĆI U OBZIR da se kongoanski sustav za provjeru zakonitosti drvne sirovine i od nje dobivenih proizvoda primjenjuje na sav izvoz, a ne samo na izvoz namijenjen Uniji,

UZIMAJUĆI U OBZIR želju Konga da radi na održivom gospodarenju šumskim resursima u skladu s međunarodnim sporazumima i ugovorima, posebno Ugovorom od 5. veljače 2005. o očuvanju šumskih ekosustava i njihovom održivom gospodarenju i o osnivanju Komisije za šume središnje Afrike, ustavnim odredbama od 20. siječnja 2002. i Zakonom 16-2000 od 20. studenoga 2000. o zakoniku o šumarstvu,

SPORAZUMJELE SU SE KAKO SLIJEDI:

Članak 1.

Cilj

1. Sukladno zajedničkoj opredijeljenosti stranaka održivom gospodarenju svim vrstama šuma, cilj ovog Sporazuma je uspostavljanje pravnog okvira kojim se osigurava da su sva drvna sirovina i od nje dobiveni proizvodi koji su obuhvaćeni ovim Sporazumom i koji se uvoze iz Konga u Uniju, zakonito proizvedeni i time predstavljaju poticanje trgovine tom drvnom sirovinom i od nje dobivenim proizvodima.

Povrh toga, ovim se Sporazumom osigurava osnova za dijalog i suradnju između stranaka kako bi se olakšala i poticala potpuna provedba ovog Sporazuma i unaprijedili provedba zakona i gospodarenje u području šuma.

Članak 2.

Definicije

Za potrebe ovog Sporazuma primjenjuju se sljedeće definicije:

Članak 3.

FLEGT sustav za izdavanje dozvola

1. Stranke ovog Sporazuma uspostavljaju između sebe „sustav izdavanja dozvola za provedbu zakona, gospodarenje i trgovinu u području šuma” (dalje u tekstu „FLEGT sustav za izdavanje dozvola”). Njime se uspostavlja skup postupaka i zahtjeva kojima se, putem dozvola FLEGT, provjerava i potvrđuje zakonitost proizvodnje drvne sirovine i od nje dobivenih proizvoda otpremljenih u Uniju. U skladu s Uredbom (EZ) br. 2173/2005, Unija prihvaća navedene pošiljke iz Konga za uvoz u Uniju samo ako su za njih izdane dozvole FLEGT.

2. FLEGT sustav za izdavanje dozvola primjenjuje se na drvnu sirovinu i od nje dobivene proizvode navedene u Prilogu I.

Članak 4.

Tijelo za izdavanje dozvola

1. Kongo imenuje tijelo za izdavanje dozvola i Europsku komisiju obavješćuje o kontaktnim podacima tijela za izdavanje dozvola. Obje stranke objavljuju navedene podatke.

2. Tijelo za izdavanje dozvola provjerava jesu li drvna sirovina i od nje dobiveni proizvodi zakonito proizvedeni u skladu sa zakonodavstvom navedenim u Prilogu II. U skladu s uvjetima određenim u Prilogu III., ono izdaje dozvole FLEGT za pošiljke drvne sirovine i od nje dobivenih proizvoda koji su zakonito proizvedeni ili nabavljeni u Kongu ili uvezeni u Kongo i namijenjeni izvozu u Uniju i svu dokumentaciju potrebnu za drvnu sirovinu i od nje dobivene proizvode u provozu kroz područje Konga pod nadzorom kongoanskih carinskih tijela.

3. Tijelo za izdavanje dozvola ne izdaje dozvole FLEGT za drvnu sirovinu i od nje dobivene proizvode koji se sastoje od drvne sirovine i od nje dobivenih proizvoda ili uključuju drvnu sirovinu i od nje dobivene proizvode koji su uvezeni u Kongo iz treće zemlje, osim ako je dokazano da su dotična drvna sirovina i od nje dobiveni proizvodi, koji su uvezeni u skladu s uvjetima navedenim u Prilogu III., proizvedeni i izvezeni u skladu sa zakonima dotične treće zemlje.

4. Tijelo za izdavanje dozvola čuva i objavljuje svoje postupke za izdavanje dozvola FLEGT. Tijelo za izdavanje dozvola vodi evidenciju o svim pošiljkama za koje je izdana dozvola FLEGT i, sukladno nacionalnom zakonodavstvu o zaštiti podataka, stavlja na raspolaganje navedenu evidenciju za potrebe neovisne revizije, poštujući pritom povjerljivost podataka o industrijskom vlasništvu izvoznika.

Članak 5.

Nadležna tijela Unije

1. Europska komisija obavješćuje Kongo o kontaktnim podacima nadležnih tijela koja imenuju države članice Unije.

2. Prije puštanja svake pošiljke u slobodni promet u Uniji, nadležna tijela provjeravaju je li za dotičnu pošiljku izdana valjana dozvola FLEGT. Puštanje pošiljke u slobodni promet može se obustaviti i pošiljka se može zadržati ako postoje dvojbe u vezi s valjanošću dozvole FLEGT. Postupci kojima je uređeno puštanje pošiljaka za koje je izdana dozvola FLEGT u slobodni promet u Uniji opisani su u Prilogu IV.

3. Nadležna tijela vode i svake godine objavljuju evidenciju o primljenim dozvolama FLEGT.

4. U skladu s nacionalnim zakonodavstvom o zaštiti podataka, nadležna tijela odobravaju osobama ili tijelima koja je Kongo imenovao kao neovisne revizore pristup relevantnim dokumentima i podacima.

5. Nadležna tijela Unije ne provode postupak opisan u članku 5. stavku 2. za drvnu sirovinu i od nje dobivene proizvode koji su proizvedeni od vrsta navedenih u dodacima Konvenciji o međunarodnoj trgovini ugroženim vrstama divlje faune i flore (CITES) u mjeri u kojoj su navedeni proizvodi obuhvaćeni odredbama za provjeru određenim u Uredbi Vijeća (EZ) br. 338/97 od 9. prosinca 1996. o zaštiti vrsta divlje flore i faune uređenjem trgovine njima (6). Međutim, FLEGT sustavom za izdavanje dozvola osigurava se da su navedeni proizvodi dobiveni zakonitom sječom.

Članak 6.

Dozvole FLEGT

1. Dozvole FLEGT izdaje tijelo za izdavanje dozvola kao sredstvo kojim se potvrđuje da su drvna sirovina i od nje dobiveni proizvodi zakonito proizvedeni.

2. Dozvole FLEGT izdaju se na francuskom obrascu.

3. Stranke mogu dogovorno uspostaviti elektronički sustav za izdavanje, dostavljanje i primanje dozvola FLEGT.

4. Postupak za izdavanje dozvola FLEGT i tehničke specifikacije određeni su u Prilogu V.

Članak 7.

Matrice za provjeru zakonitosti

Za potrebe ovog Sporazuma, dokumentacija pod nazivom matrice za provjeru zakonitosti koja uključuje kriterije i pokazatelje za dokazivanje usklađenosti s takvim propisima navedena je u Prilogu II.

Članak 8.

Provjera zakonitosti drvne sirovine

1. Kongo uspostavlja sustav kojim se provjerava jesu li drvna sirovina i od nje dobiveni proizvodi namijenjeni za otpremu proizvedeni zakonito te osigurava da se samo tako provjerene pošiljke izvoze u Uniju. Sustav za provjeru zakonitosti uključuje preglede usklađenosti kako bi se osiguralo da su drvna sirovina i od nje dobiveni proizvodi namijenjeni izvozu u Uniju zakonito proizvedeni i da se dozvole FLEGT ne izdaju za pošiljke drvne sirovine i od nje dobivenih proizvoda koji nisu zakonito proizvedeni ili su nepoznatog podrijetla. Sustav također uključuje postupke kojima se osigurava da drvna sirovina nezakonitog ili nepoznatog podrijetla ne uđe u lanac opskrbe.

2. Sustav kojim se provjerava jesu li pošiljke drvne sirovine i od nje dobivenih proizvoda zakonito proizvedeni određen je u Prilogu III.

Članak 9.

Primjena sustava za provjeru zakonitosti cjelokupne drvne sirovine i od nje dobivenih proizvoda proizvedenih u Kongu

Kongo upotrebljava sustav za provjeru zakonitosti drvne sirovine i od nje dobivenih proizvoda za cjelokupnu drvnu sirovinu i od nje dobivene proizvode bez obzira na namijenjeno tržište.

Članak 10.

Savjetovanje o valjanosti dozvola

1. Ako se pojave sumnje u valjanost dozvole, dotično nadležno tijelo može zatražiti dodatne podatke od tijela za izdavanje dozvola. Ako tijelo za izdavanje dozvola ne odgovori u roku od 21 kalendarskog dana, dotično nadležno tijelo postupa u skladu s mjerodavnim nacionalnim zakonodavstvom i ne prihvaća dozvolu. Ako se na temelju dodatnih podataka utvrdi da podaci iz dozvole ne odgovaraju pošiljci, nadležno tijelo postupa u skladu s mjerodavnim nacionalnim zakonodavstvom i ne prihvaća dozvolu.

2. U slučaju trajnih neslaganja ili poteškoća u savjetovanju o dozvolama FLEGT, pitanje se može uputiti Zajedničkom odboru za provedbu Sporazuma.

Članak 11.

Neovisni revizor

1. Stranke se slažu s potrebom za korištenjem usluga neovisnog revizora u dogovorenim vremenskim razmacima kako bi se provjerili izvedba i učinkovitost FLEGT sustava za izdavanje dozvola kako je utvrđeno u Prilogu VI.

2. Neovisni revizor dostavlja svoje primjedbe strankama u izvješćima u skladu s postupkom opisanim u Prilogu VI.

3. Stranke olakšavaju rad neovisnog revizora tako da mu na područjima obiju stranaka osiguraju pristup podacima potrebnim za obavljanje njegovih zadaća. Međutim, stranke mogu, u skladu s odgovarajućim zakonodavstvom o zaštiti podataka, uskratiti sve podatke čije objavljivanje nije dopušteno.

Članak 12.

Nepravilnosti

Ako sumnjaju u izbjegavanje ili nepravilnosti u vezi s FLEGT sustavom za izdavanje dozvola ili imaju dokaze o izbjegavanju ili nepravilnostima, stranke o tome obavješćuju jedna drugu, uključujući u pogledu sljedećeg:

Članak 13.

Datum uvođenja FLEGT sustava za izdavanje dozvola

1. Stranke obavješćuju jedna drugu putem Zajedničkog odbora za provedbu Sporazuma kada smatraju da su obavile sve pripreme za početak potpunog rada FLEGT sustava za izdavanje dozvola.

2. Putem Zajedničkog odbora za provedbu Sporazuma stranke naručuju neovisnu procjenu FLEGT sustava za izdavanje dozvola na temelju kriterija određenih u Prilogu VII. Procjenom će se utvrditi ispunjava li sustav za osiguranje zakonitosti, na kojem se temelji FLEGT sustav za izdavanje dozvola kako je opisano u Prilogu III., svoje funkcije na odgovarajući način i jesu li u Uniji uvedeni postupci za primanje, provjeru i prihvaćanje dozvola FLEGT kako je određeno u članku 5. i Prilogu IV.

3. Na temelju preporuka Zajedničkog odbora za provedbu Sporazuma dvije se stranke dogovaraju o datumu od kojega će FLEGT sustav za izdavanje dozvola započeti s punim radom.

Članak 14.

Raspored provedbe Sporazuma

1. Stranke su suglasne s rasporedom provedbe određenim u Prilogu VIII.

2. Putem Zajedničkog odbora za provedbu Sporazuma stranke ocjenjuju napredak provedbe u odnosu na raspored određen u Prilogu VIII.

Članak 15.

Druge relevantne mjere

1. Stranke su suglasne sa sljedećim kao i s drugim relevantnim mjerama određenim u Prilogu IX. ovom Sporazumu:

2. Područja određena u Prilogu IX. stranke su prepoznale kao područja u kojima postoji potreba za dodatnim tehničkim i financijskim resursima za provedbu ovog Sporazuma.

3. Osiguravanje takvih dodatnih resursa podliježe uobičajenim postupcima Unije i njezinih država članica za planiranje potpore Kongu i proračunskim postupcima Konga.

4. Stranke razmatraju potrebu za zajedničkim aranžmanom za usklađivanje financijskih i tehničkih doprinosa Europske komisije i država članica Unije s ciljem pružanja potpore navedenim procesima.

5. Kongo osigurava uključivanje jačanja svojih kapaciteta za provedbu ovog Sporazuma u nacionalne instrumente planiranja kao što su strategije za smanjenje siromaštva.

6. Stranke osiguravaju usklađenost aktivnosti koje se provode u okviru ovog Sporazuma s relevantnim postojećim i budućim razvojnim programima i inicijativama.

7. Osiguravanje takvih resursa podliježe postupcima kojima je uređena potpora Unije kako je utvrđeno u Sporazumu iz Cotonoua i postupcima kojima je uređena bilateralna potpora država članica Unije Kongu.

Članak 16.

Sudjelovanje dionika u provedbi Sporazuma

1. Kongo uključuje dionike u provedbu ovog Sporazuma u skladu s preuzetim međunarodnim i podregionalnim obvezama, posebno Konvencijom o biološkoj raznolikosti iz lipnja 1992. i Ugovorom od 5. veljače 2005. o očuvanju šumskih ekosustava i njihovom održivom gospodarenju i o osnivanju Komisije za šume središnje Afrike.

2. Unija se redovito savjetuje s dionicima o provedbi ovog Sporazuma uzimajući u obzir obveze iz Konvencije iz Aarhusa iz 1998. o pristupu informacijama, sudjelovanju javnosti u odlučivanju i pristupu pravosuđu u pitanjima okoliša.

Članak 17.

Socijalna zaštita

1. Kako bi smanjile sve negativne učinke, stranke su suglasne razvijati bolje razumijevanje sredstava za život potencijalno ugroženih autohtonih i lokalnih zajednica, uključujući zajednice koje sudjeluju u nezakonitoj sječi stabala.

2. Stranke prate učinak ovog Sporazuma na navedene zajednice i istodobno poduzimaju razumne korake za ublažavanje svih negativnih učinaka. Stranke se mogu sporazumjeti o dodatnim mjerama za uklanjanje takvih negativnih učinaka.

Članak 18.

Tržišni poticaji

Uzimajući u obzir svoje međunarodne obveze, Unija nastoji poticati povoljan pristup svom tržištu drvne sirovine i od nje dobivenih proizvoda obuhvaćenih ovim Sporazumom. Takva nastojanja uključuju:

Članak 19.

Zajednički odbor za provedbu Sporazuma

1. Stranke uspostavljaju Zajednički odbor za provedbu Sporazuma za olakšavanje praćenja i preispitivanja ovog Sporazuma. On također olakšava dijalog i razmjenu informacija između stranaka.

2. Svaka stranka imenuje svoje predstavnike u Zajednički odbor za provedbu Sporazuma koji donosi odluke konsenzusom.

3. Zajednički odbor za provedbu Sporazuma:

4. Posebne funkcije Zajedničkog odbora za provedbu Sporazuma opisane su u Prilogu XI.

5. U razdoblju između potpisivanja Sporazuma i njegova stupanja na snagu uspostavlja se zajednički mehanizam za dijalog i praćenje radi olakšavanja provedbe Sporazuma.

Članak 20.

Komunikacija u vezi s provedbom Sporazuma

1. Predstavnici stranaka odgovorni za službenu komunikaciju u vezi s provedbom ovog Sporazuma su:

2. Stranke jedna drugoj dostavljaju podatke potrebne za provedbu ovog Sporazuma.

Članak 21.

Izvješćivanje i javno objavljivanje

1. Javno objavljivanje podataka jedna je od ključnih odredbi ovog Sporazuma za promicanje gospodarenja. Podacima se olakšava primjena i praćenje sustava i povećava transparentnost. Podaci također omogućuju bolje polaganje računa i veću odgovornost različitih uključenih stranaka. Podaci koji će se otkriti i učiniti dostupnim javnosti navedeni su Prilogu X.

2. Svaka stranka razmatra najprimjereniji mehanizam (mediji, dokumenti, internet, radionice, godišnja izvješća) za objavljivanje podataka. Stranke posebno nastoje različitim dionicima uključenim u šumarsku industriju pružiti pouzdane, relevantne i ažurirane podatke. Navedeni su mehanizmi opisani u Prilogu X.

Članak 22.

Povjerljivi podaci

1. Svaka je stranka suglasna, u mjeri u kojoj je to potrebno u skladu s njezinim zakonima, čuvati povjerljivost podataka razmijenjenih na temelju ovog Sporazuma. Nijedna stranka ne otkriva javnosti niti dopušta svojim tijelima da otkrivaju javnosti podatke razmijenjene na temelju ovog Sporazuma koji predstavljaju poslovne tajne ili povjerljive poslovne podatke.

2. U skladu sa stavkom 1. sljedeći se podaci ne smatraju povjerljivima:

Članak 23.

Teritorijalna primjena

Ovaj se Sporazum primjenjuje na državnom području na kojem se primjenjuje Ugovor o funkcioniranju Europske unije pod uvjetima utvrđenim u tom Ugovoru, s jedne strane, i na državnom području Konga, s druge strane.

Članak 24.

Rješavanje sporova

1. Stranke nastoje riješiti svaki spor koji se odnosi na primjenu ili tumačenje ovog Sporazuma putem ranog savjetovanja.

2. Ako se u roku od tri mjeseca od datuma početnog zahtjeva za savjetovanje spor ne riješi putem savjetovanja, svaka stranka može uputiti spor Zajedničkom odboru za provedbu Sporazuma koji ga nastoji riješiti. Odboru se dostavljaju svi relevantni podaci za dubinsko ispitivanje situacije radi pronalaženja prihvatljivog rješenja. S tim se ciljem od Odbora zahtijeva da ispita sve mogućnosti za nastavak učinkovite provedbe ovog Sporazuma.

3. Ako Zajednički odbor za provedbu Sporazuma ne može riješiti spor, stranke mogu:

4. Zajednički odbor za provedbu Sporazuma uspostavlja radne postupke za arbitražu.

Članak 25.

Privremena suspenzija

1. Svaka stranka može privremeno obustaviti primjenu ovog Sporazuma. O odluci o privremenoj obustavi i razlozima takve odluke u pisanom se obliku obavješćuje druga stranka.

2. Uvjeti ovog Sporazuma prestaju se primjenjivati 30 kalendarskih dana nakon slanja takve obavijesti.

3. Primjena ovog Sporazuma nastavlja se 30 kalendarskih dana nakon što stranka koja je privremeno obustavila njegovu primjenu obavijesti drugu stranku o tome da razlozi za privremenu obustavu više ne vrijede.

Članak 26.

Izmjene

1. Svaka stranka koja želi izmijeniti ovaj Sporazum podnosi prijedlog najmanje 3 mjeseca prije sljedećeg sastanka Zajedničkog odbora za provedbu Sporazuma. Potonji raspravlja o prijedlogu i, ako se postigne konsenzus, daje preporuku. Svaka stranka razmatra preporuku te je, ako je s njome suglasna, odobrava u skladu sa svojim postupcima.

2. Sve izmjene koje stranke odobre na taj način stupaju na snagu prvog dana u mjesecu nakon datuma kada su stranke obavijestile jedna drugu o dovršetku postupaka potrebnih u tu svrhu.

3. Zajednički odbor za provedbu Sporazuma može donijeti izmjene priloga ovom Sporazumu.

4. Obavijest o svakoj izmjeni šalje se zajedničkim depozitarima ovog Sporazuma.

Članak 27.

Prilozi

Prilozi ovom Sporazumu čine njegov sastavni dio.

Članak 28.

Stupanje na snagu

1. Ovaj Sporazum stupa na snagu prvog dana u mjesecu nakon datuma kada su stranke obavijestile jedna drugu u pisanom obliku o dovršetku postupaka potrebnih u tu svrhu.

2. Obavijest se šalje glavnom tajniku Vijeća Europske unije i kongoanskom Ministarstvu vanjskih poslova i zemalja francuskoga govornog područja koji su zajedno depozitari ovog Sporazuma.

Članak 29.

Trajanje i produljenje

Ovaj Sporazum ostaje na snazi u razdoblju od sedam godina i produljuje se za uzastopna razdoblja od pet godina, osim ako jedna od stranaka ne odustane od produljenja i o tome obavijesti drugu stranku u pisanom obliku najmanje godinu dana prije isteka Sporazuma.

Članak 30.

Obavijest o otkazivanju Sporazuma

Neovisno o članku 29., svaka stranka može otkazati ovaj Sporazum obavješćivanjem druge stranke o tome u pisanom obliku. Ovaj se Sporazum prestaje primjenjivati 12 mjeseci nakon datuma takve obavijesti.

Članak 31.

Vjerodostojni tekstovi

Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tekstova vjerodostojan. U slučaju razlika u tumačenju, prevladava francuski tekst u odnosu na tekstove na drugim jezicima.

Съставено в Брюксел на седемнайсети май две хиляди и десета година.

Hecho en Bruselas, el diecisiete de mayo de dos mil diez.

V Bruselu dne sedmnáctého května dva tisíce deset.

Udfærdiget i Bruxelles den syttende maj to tusind og ti.

Geschehen zu Brüssel am siebzehnten Mai zweitausendzehn.

Kahe tuhande kümnenda aasta maikuu seitsmeteistkümnendal päeval Brüsselis.

Έγινε στις Βρυξέλλες, στις δέκα εφτά Μαΐου δύο χιλιάδες δέκα.

Done at Brussels on the seventeenth day of May in the year two thousand and ten.

Fait à Bruxelles, le dix-sept mai deux mille dix.

Fatto a Bruxelles, addì diciassette maggio duemiladieci.

Briselē, divi tūkstoši desmitā gada septiņpadsmitajā maijā

Priimta du tūkstančiai dešimtų metų gegužės septynioliktą dieną Briuselyje.

Kelt Brüsszelben, a kétezer-tizedik év május havának tizenhetedik napján.

Magħmul fi Brussell, fis-sbatax-il jum ta’ Mejju tas-sena elfejn u għaxra.

Gedaan te Brussel, de zeventiende mei tweeduizend tien.

Sporządzono w Brukseli dnia siedemnastego maja roku dwa tysiące dziesiątego.

Feito em Bruxelas, em dezassete de Maio de dois mil e dez.

Întocmit la Bruxelles, la șaptesprezece mai două mii zece.

V Bruseli dňa sedemnásteho mája dvetisícdesať.

V Bruslju, dne sedemnajstega maja leta dva tisoč deset.

Tehty Brysselissä seitsemäntenätoista päivänä toukokuuta vuonna kaksituhattakymmenen.

Som skedde i Bryssel den sjuttonde maj tjugohundratio.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen